શહેરમાં તેના મિત્રો સતત આગળ વધી રહ્યા હતા, મલ્ટિનેશનલમાં નોકરીએ, વિદેશ જવાની તૈયારીમાં, કોઈક એમબીએ કરવા, કોઈક માસ્ટર્સમાં – બધા ગોઠવાઈ રહ્યા હતાં. પણ પોતાના માટે તેમાંથી કાંઈ પણ શક્ય નહોતું. એવું નહોતું કે આ બધું છોડીને ભાગી જવાની તેને ઈચ્છા નહોતી થઈ, પણ પોતે નિષ્ફળ કહેવડાવવા માંગતો નહોતો – નમાલો ન ગણાય એ માટે મન કઠણ કરીને વ્યવસ્થામાં ગોઠવાઈ જવાની ગણતરીએ એણે કામ ચાલુ રાખ્યું. અઠવાડીક મીટીંગ માટે ફરી જીલ્લામથકે જઈ આવ્યો.